Official Journal C 193 , 09/07/1999 P. 0001 - 0002



Ir-Riżoluzzjoni tal-Kunsill tal-21 ta' Ġunju 1999 rigward ir-riforma tas-sistemi ta' transitu doganali (1999/C 193/01) IL-KUNSILL TA' L-UNJONI EWROPEA, Wara li kkunsidra it-Trattat li jistabbilixxi l-Komunità Ewropea, Billi: (1) Il-proċeduri transiti doganali żviluppaw, kemm għall-operaturi ekonomiċi u għall-amministrazzjonijiet doganali, fi strumenti approvati ta' strateġija kummerċjali, essenzjalment għall-iffaċilitar u l-immaniġjar ta' tkabbir enormi ta' kummerċ internazzjonali f'merkanzija; dan japplika f'miżura egwali għal: - il-proċedura transita tal-Komunità għall-karreġġjata ta' merkanzija fil-Komunità fuq il-bażi tal-Kodiċi Doganali tal-Kominutà [1]. - il-proċedura transita komuni għal kummerċ bejn il-Komunita, il-pajjiżi tal-AEKĦ u l-pajjiżi Visegrad fuq il-bażi tal-Konvenzjoni multilaterali KE-AEKĦ dwar il-proċedura transita komuni [2], u - il-proċedura ta' transitu taħt il-koperta tal-carnet TIR għal kummerċ f'merkanzija bejn l-Istati Membri tal-Komunità u l-Partijiet Kontrattwanti l-oħrajn tal-Konvenzjoni TIR [3] ), partikolarment fl-Ewropa ċentrali u tal-vant, li permezz tagħhom merkanzija tista tkun mibgħuta fi ħdan it-territorji doganali tal-Komunità jew bejn dan it-territorju u pajjiżi terzi b'formalitajiet minimi u bid-dazji doganali u l-imposti nazzjonali sospiżi; (2) In vista taż-żieda kontinwa fil-volum tat-traffiku li joriġina mill-ftuħ tal-fruntieri mal-pajjiżi ta' l-Ewropa ċentrali u tal-vant u l-proċess tal-globalizzazzjoni, l-esperjenza ma l-iżvilupp fil-kummerċ tat-transitu bħala riżultat tat-twettieq tas-suq intern u l-estenzjoni ppjanata fis-sistema transita komuni lejn aktar pajjiżi ta' l-Ewropa ċentrali u tal-vant, proċeduri ta' transitu għandhom isiru ferm aktar importanti fil-futur, anki wara t-tkabbir tal-Komunità; l-amministrazzjoni doganali tal-Komunit preżentament jipproċessaw madwar 20 miljun operazjoni ta' transitu kull sena fuq il-bażi tad-dokumenti doganali standard. (3) Is-sistemi ta' transitu doganali kienu ġew esplojtati bi frodi minn organizzazzjonijiet kriminali internazzjonali, partikolarment f'dak li jirrigwardja l-kuntrabandu ta' oġġetti ntaxxati ħafna (sigaretti, alkoħol) u oġġetti sensittivi CAP (laħam, trab tal-ħalib, zokkor, eċċ.) mibgħuta bit-triq; (4) Problemi mal-frodi wasslu għall-adozzjoni kmieni ta' miżuri u regoli speċjali li diġa wasslu ħalli l-operaturi ekonomiċi u l-amministrazzjonijiet doganali isiru konsiderevolment aktar attenti għar-riskji u għenu ħalli jnaqqsu l-abbuż tas-sistemi tat-transitu; (5) B'dana kollu, in vista tad-defiċjenzi li fil-prattika seħħew fl-applikazzjoni tas-sistema minħabba n-numru kbir ta' l-operazzjonijiet ta' transitu, riforma tat-transitu għandha vigorożament titkompla; (6) Ir-rakkommandazzjonijiet tal-Parlament Ewropew u l-proposti li l-Kummissjoni għamlet fuq il-bażi tal-pjan tagħha ta' azzjoni għal transitu fl-Ewropa [4] huma l-bażi ewlenija għall-miżuri meħtieġa sabiex jassiguraw kondotta u kontroll aktar effiċjenti tal-proċeduri tat-transitu; (7) Fid-dawl ta' l-esperjenza preċedenti fl-implenetazzjoni tal-pjan ta' azzjoni, u billi tittieħed konsiderazzjoni tar-rapport tal-progress tal-Presidenza dwar ir-riforma fil-proċeduri tat-transitu doganali, li l-Kunsill ħa nota tiegħu fil-21 ta' Ġunju 1999, aktar sforzi immirati lejn miżuri leġislattivi w operazzjonali u l-kompjuterizzazzjoni tas-sistema tat-transitu għandhom ikunu mfissra fid-dettall, hekk li aktar progress prattiku jkun jista jsir malajr kemm jista jkun possibbli; (8) Fl-interessi kemm ta' l-operaturi ekonomiċi u l-amministraturi doganali, riforma fis-sistema tat-transitu tal-Komunità għandha sa kemm jista jkun possibbli timxi flimkien mar-riforma tal-proċedura transita doganali bejn il-Komunità u l-pajjiżi AEKĦ u Visegrad; (9) Tibdiliet fil-ħtiġiet legali ta' dawn il-ferm diversi sferi għandhom ikunu bbażati fuq analiżi l-aktar profonda tas-sitwazzjoni attwali u fil-qasas ġdid ta' referenza ddetterminata bl-esperjenza prattika kif akwistata; ir-regola ġenerali għandha tkun li l-kwalità tad-dispożizzjonijiet il-ġodda għandha jkollha l-ewwel prijorità (10) Il-miżuri operazzjonali kif intiżi jeħtieġu aktar sforzi konġunti konsistenti jekk il-progress għandu jsir lejn l-għanijiet tad-Deċiżjoni Nru 210/97/KE tal-Parlament Ewropew u tal-Kunsill tad-19 tad-Diċembru 1996 li tadotta programm ta' azzjoni dwar id-dwana fil-Komunità (Dwana 2000) [5] li jkollu l-funzjoni ta' l-amministrazzjonijiet doganali Ewropej bħala waħda; (11) Huwa wkoll xieraq li jkun imfakkar li l-għanijiet diġa segwiti bir-Reżoluzzjoni tal-Kunsill tat-23 ta' Novembru 1995 dwar il-komputerizzazzjoni tas-sistemi tat-transitu doganali [6], jekk il-komputerizzazzjoni tas-sistemi tat-transitu doganli fil-pajjiżi kollha kkonċernati għandha tkun milħuqha malajr kemm jista jkun possibbli, ISOSTNI il-konklużjonijiet tal-Parlament Ewropew li s-sistemi ta' transitu doganali huma vitali għall-akwist ta' struttura ekonomika effiċjenti fl-Ewropa u li għandu għalhekk ikun assigurat li dawn jiffunzjonaw effettivament f'ambjent sigur u kontrollabbli, JINNOTA li progress konsiderevoli kien sar, partikolarment fil-qasam leġislattiv, fir-riforma tas-sistemi tat-transitu, JAQBEL - li r-riforma fis-sistemi tat-transitu doganali għandha tassigura il-kontinwazzjoni tagħhom bħala strument sabiex jiffaċilita it-traffiku trans-fruntieri ta' merkanzija, kif ukoll, sabiex tkompli l-prevenzjoni ta' u l-ġlieda kontra l-frodi, sistema suffeċjentament sigura li tissosspendi d-dazji; - li riforma tas-sistemi transiti doganali għandha tipproċiedi, billi tittieħed konsiderazzjoni xierqa ta' l-opinjonijiet tan-negozi, permezz ta' miżuri operazzjonali leġislattivi w uniformi, flimkien ma komputerizzazzjoni mħaffa, matul il-pajjiżi kollha kkonċernati, - li l-passi leġislattivi meħtieġa u l-miżuri operazzjonali uniformi, li jwasslu għall-applikazzjoni armonizzata tad-dispożizzjonijiet relevanti mill-operaturi ekonomiċi u mill-amministrazzjonijiet doganali, għandhom jittieħdu b'ordni ta' urġenza, JISTIEDEN - lill-Kummissjoni, billi jieħu akkont ta' l-għanijiet imsemmija hawn fuq tar-riforma tas-sistemi ta' transitu, li tipproċiedi bl-istess pass mas-sħubija mal-Istati Membri u fi djalogu man-negozju, prijorità għandha tkun dwar il-miżuri għall-applikazzjoni uniformi tar-regoli tat-transitu u l-introduzzjoni f'waqqta tat-tibdiliet leġislattivi meħtieġa, - lill-Istati Membri da parti tagħhom li jikkontribwixxu attivament għar-riforma tas-sistemi ta' transitu billi jieħdu konsiderazzjoni xierqa ta' l-opinjonijiet tan-negozu billi: - jżommu l-prijorità tar-riforma tat-transitu, - jieħdu l-miżuri operazzjonali xierqa sabiex jassiguraw il-funzjonament tajjeb tas-sistemi tat-transitu, - jieħdu l-passi meħtieġa sabiex jassiguraw implementazzjoni mħaffa tal-komputerizzazzjoni tas-sistemi tat-transitu, JISTIEDEN lill-Kummissjoni li twassal din ir-Riżoluzzjoni lejn il-Partijiet Kontrattwanti tal-Konvenzjoni KE-AEKĦ dwar proċedura transita komuni, bil-għan ta' l-adozzjoni ta' Rakkommandazzjoni tal-Kumitat Konġunt li tirrefletti dan kemm jista jkun possibbli. [1] Ir-Regolament tal-Kunsill (KE) Nru 2913/92 tat-12 ta' Ottubru 1992 li jistabbilixxi Kodiċi Doganali Komuni (ĠU L 302, tad-19.10.1992, p.1) Ir-Regolament kif l-aħħar emendat bir-Regolament (KE) nru 955/1999 (ĠU L 119, tas-7.5.1999, p. 1). [2] Il-Konvenzjoni ta' l-20 ta' Mejju 1987 dwar proċedura transita komuni (ĠU L 226, tat-18.8.1987, p. 2). [3] IL-Konvenzjoni Doganali dwar it-Trasport Internazzjonali ta' merkanzija taħt il-koperta tal-carnet TIR ta' l-14 ta' Novembru 1975. [4] Il-komunikazzjoni tal-Kummissjoni tal-Parlament Ewropew u tal-Kunsill — Pjan ta' azzjoni għal transitu fl-Ewropa — Strateġija doganali ġdida (ĠU C 176, ta' l-10.6.1997, p. 3). [5] ĠU L 33, ta' l-4.2.1997, p. 24. [6] ĠU C 327, tas-7.12.1995, p. 2. --------------------------------------------------